་ཆོས་སོ། །འདི་དག་ནི་འདུས་མ་བྱས་ཀྱི་ཆོས་
སོ། །འདི་དག་ནི་རྒྱུན་དུ་ཞུགས་པའི་འབྲས་བུ་མངོན་དུ་བྱ་བའི
བའོ།
D( )(
E
ང་
བའོ། །(༣༢ན)འདི་དག་ནི་ཕྱིར་མི་འོང་བའི་འབྲས་བུ་མངོན་དུ་བྱ་བའི་རྒྱུར་འགྱུར་
བའོ། །འདི་དག་ནི་དགྲ་བཅོམ་པའི་འབྲས་བུ་མངོན་དུ་བྱ་བའི་རྒྱུར་འགྱུར་
བའོ། །འདི་དག་ནི་རང་བྱང་ཆུབ་ཀྱི་རྒྱུར་འགྱུར་བའོ། །འདི་དག་ནི་བླ་ན་མེད་པ་
ཡང་དག་པར་རྫོགས་པའི་བྱང་ཆུབ་ཀྱི་རྒྱུར་འགྱུར་བའོ། །ཞེས་བགྱི་བར་ཇི་ལྟར་
རྣམ་པར་དགོད་པར་འགྱུར། ཞེས་པ་ནས། འབུམ་ན་པའི་བཞི་བརྒྱ་གྱ་བཞི་བར།
ངོ་བོ་ཉིད་ཀྱིས་སྟོང་པ་ཉིད་གང་ཡིན་པ་དེ་ནི་མྱ་ངན་ལས་འདས་པའོ། །རབ་འབྱོར་
གྱིས་གསོལ་པ། བཅོམ་ལྡན་འདས། ལས་དང་པོ་པའི་གང་ཟག་གིས་ངོ་བོ་ཉིད་
oÂ/A\
353

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ང
-
ཀྱིས་སྟོང་པ་ཉིད་ཡོངས་སུ་འཚལ་བར་བགྱི་ན། ཇི་ལྟར་གདམས་ཤིང་རྗེས་སུ་བསྟན་
པར་བགྱི། བཅོམ་ལྡན་འདས་ཀྱིས་བཀའ་སྩལ་པ། རབ་འབྱོར། ཅི་སྔོན་དངོས་པོ་
ཡོད་པར་གྱུར་ལ། ཕྱིས་དངོས་པོ་མེད་པར་འགྱུར་བ་ཡོད་དམ། རབ་འབྱོར། འདི་
ལ་དངོས་པོ་ཡོད་པའང་མེད། དངོས་པོ་མེད་པའང་མེད། གཞན་གྱི་དངོས་པོའང་
མེད་ན། དེ་ལ་གང་ཡོངས་སུ་ཤེས་པར་བྱ་བའི་ངོ་བོ་ཉིད་སྟོང་པ་ཉིད་ཅེས་བྱ་བ་
ལྟ་ཡོད་པར་འགྱུར་རེ་སྐན། ཤེས་རབ་ཀྱི་ཕ་རོལ་ཏུ་ཕྱིན་པ་སྟོང་ཕྲག་བརྒྱ་པ་ལས།
ལེའུ་བདུན་ཅུ་རྩ་གཉིས་པའོ། །ཞེས་པའི་བར་གྱིས་ཆོས་སྐུ་འཕྲིན་ལས་དང་བཅས་
པ་བསྟན་ཅིང་། དེ་ཡང་ཡུམ་རྒྱས་པར་ངོ་བོ་ཉིད་སྐུ་ནས་མྱ་ངན་ལས་འདས་པ་ལ་
དགོད་པའི་འཕྲིན་ལས་ཀྱི་བར་སྐུ་བཞི་འཕྲིན་ལས་ཉི་ཤུ་རྩ་བདུན་དང་བཅས་པ་རེ་
རེ་ནས་རྒྱས་པར་བསྟན་ཏོ། །དེ་ནས། བཅོམ་ལྡན་འདས་ལ་བྱང་ཆུབ་སེམས་དཔའ་
བྱམས་པས་ཞུས་པ། ཞེས་པ་ནས། གྲངས་ལྔ་བརྒྱ་པར་(༣༢བ)དེ་སྐད་ཅེས་བཀའ་
སྩལ་པ་དང༌། བཅོམ་ལྡན་འདས་ལ་བྱང་ཆུབ་སེམས་དཔའ་བྱམས་པས་འདི་སྐད་
ཅེས་གསོལ་ཏོ། །བཅོམ་ལྡན་འདས། བྱང་ཆུབ་སེམས་དཔའི་ཆོས་རྣམས་ནི་ངོ་མཚར་
རྨད་དུ་བྱུང་བ་ལགས་སོ། །བྱང་ཆུབ་སེམས་དཔའི་བསླབ་པ་ནི་ངོ་མཚར་རྨད་དུ་
བྱུང་བ་ལགས་སོ། །བཅོམ་ལྡན་འདས། རིགས་ཀྱི་བུའམ་རིགས་ཀྱི་བུ་མོ་བྱང་ཆུབ་
སེམས་དཔའི་ཆོས་ངོ་མཚར་རྨད་དུ་བྱུང་བ་རྣམས་ལ་སློབ་པར་འཚལ་བས། བླ་ན་
མེད་པ་ཡང་དག་པར་རྫོགས་པའི་བྱང་ཆུབ་ཏུ་སེམས་བསྐྱེད་པར་བགྱི་ལགས་
A) 0】
??
ས
སོ། །ཞེས་པའི་བར་བྱམས་ཞུས་ཀྱི་ལེའུ་འདིས་ཤེར་ཕྱིན་སྟོང་ཕྲག་བརྒྱ་པ་འདི་ལ་
དོགས་པ་བསལ་ནས་དབུ་མའི་ལྟ་བ་མཐར་ཐུག་པ་ལ་ངེས་པ་བརྟན་པར་མཛད་
དོ། །རྗེ་ཐམས་ཅད་མཁྱེན་པས་ལེགས་བཤད་གསེར་འཕྲེང་དུ། ཤེས་རབ་ཀྱི་ཕ་རོལ་
ཏུ་ཕྱིན་པའི་མདོ་སྡེ་རིན་པོ་ཆེའི་དགོངས་དོན། དང་པོ་སེམས་བསྐྱེད་ནས་ཐ་མ་
འཕྲིན་ལས་ཉི་ཤུ་རྩ་བདུན་པ་མྱང་འདས་ལ་དགོད་པའི་འཕྲིན་ལས་ཀྱི་བར་མདོ་
དང་སྦྱར་ཏེ་རྒྱས་པར་གཏན་ལ་ཕབ། བྱམས་ཞུས་ཀྱི་ལེའུ་འདིའི་དོན་དཀའ་གནད་
354

སློབ་དཔོན་སེང་གེ་བཟང་པོ་ལ་བསྔགས་པའི་རབ་ཏུ་བྱེད་པ་ཐེག་ཆེན་ཆོས་ཀྱི་སྒྲ་དབྱངས།
རྣམས་དྲང་ངེས་རྣམ་འབྱེད་དུ་ཞིབ་ཏུ་གཏན་ལ་ཕབ་ནས། དེ་ལྟར་བྱས་ན་ལེའུ་
འདིས་ཡུམ་གྱི་མདོའི་ལེའུ་གཞན་རྣམས་ཀྱིས་ཆོས་ཐམས་ཅད་མི་པ་པ་
ཙམ་དུ་གསུངས་པའི་འཁྲུལ་པ་རྣམས་བརྒལ་ལན་གྱིས་གཏན་ལ་ཕབ་ཅིང་། མཚན་
ཉིད་གསུམ་གྱི་ཡོད་མེད་ཀྱི་ཁྱད་པར་རྣམས་ཀྱང་ལེགས་པར་ཕྱེ་ནས་སྔར་བཤད་པ་
རྣམས་ཀྱི་གཞུང་བཙུགས་པར་ཤེས་པར་བྱའོ།
K
ཀྱི་བགྲོད་པ་གཅིག་པའི་ལམ་ཤེས་རབ་ཀྱི་ཕ་རོལ་ཏུ་ཕྱིན་པའི་མདོ་ལ་(༣༣ན)མདོ་དེ་
ཉིད་ཀྱི་ནང་ནས་དགོངས་འགྲེལ་དང་འདྲ་བར་དྲང་དོན་དུ་གཏན་ལ་ཕབ་འདུག་
སྙམ་དུ་རྟོག་ལྡན་མཁས་པ་ལ་འཁྲུལ་པ་སྐྱེ་བའི་གནས་ཆོས་ནི་བྱམས་ཞུས་ཀྱི་ལེའུར་
སྣང་ཞིང་དེ་ཉིད་ཀྱི་དོན་དབུ་མ་པ་ཆེན་པོ་དག་གིས་ཞིབ་ཏུ་བཀྲལ་བ་ཡང་མི་སྣང་
བས་ཞིབ་ཏུ་གཏན་ལ་ཕབ་པའོ་ཞེས་གསུངས་སོ། །འབུམ་པར་མ་འདིའི་མཇུག་ཏུ་
རྟག་ཏུ་ངུའི་ལེའུ་ཆོས་འཕགས་ཀྱི་ལེའུ། ཡོངས་གཏད་ཀྱི་ལེའུ་གསུམ་སྦྱར་བ་ནི་སྔོན་
ou 2) 9
གྱི་མཁས་པ་རྣམས་ཀྱི་གསུང་རྒྱུན་ལ་དཔལ་མགོན་འཕགས་པ་ཀླུ་སྒྲུབ་ཀླུ་ཡུལ་དུ་
ཕེབས་པའི་ཚེ་ཀླུ་རྣམས་ལ་ཆོས་བསྟན་ནས་ཡུམ་རྒྱས་པ་གདན་དྲངས་ཏེ་ཡར་ཕེབས་
པར་ཆས་པའི་ཚེ་ཀླུ་རྣམས་ཀྱིས་སླར་འབྱོན་དགོས་པར་གསོལ་བ་བཏབ་ཅིང་། དེའི་
གཏའ་མར་འབུམ་གྱི་གཤམ་ནས་ཁག་ཙམ་མ་བསྐུར་ཅེས་གྲགས་ཤིང་། སྔོན་གྱི་ཡི་
གེ་རྙིང པ་མང་པོར་འབུམ་གྱི་གཤམ་དུ་ལེའུ་འདི་གསུམ་མི་འབྱུང་ལ། དམ་པ་འགའ་
ཞིག་གིས་བརྒྱད་སྟོང་པའི་གཤམ་ན་ལེའུ་འདི་གསུམ་ཡོད་པ་འབུམ་གྱི་གཤམ་དུའང་
༦
སྦྱར་བ་ཡིན་ཞེས་འབྱུང་ངོ་། །ལེའུ་འདི་དག་གི་དགོངས་དོན་སྔོན་བྱུང་སྟོན་པའི་
རྣམ་ཐར་རྗེས་འཇུག་གདུལ་བྱའི་ཉམས་ལེན་དུ་ཁྱེར་ཚུལ་མན་ངག་ཁྱད་པར་ཅན་
ཡོད་པ་བརྒྱད་སྟོང་པའི་བསྡུས་དོན་དུ་འཆད་དོ།། །
སྨྲས་པ། ཐུབ་བསྟན་ཡོངས་རྫོགས་གངས་རི་ལ་གནས་བཀའ་དང་དགོངས་
འགྲེལ་ཡིད་ཆེས་ལུང་གི་རལ་པ་སྟུག་པོས་གཉའ་བ་ཁེབས། །དྲི་མེད་རིགས་པའི་
སྡེར་མོ་རྣོ་ཞིང་འབར་བས་དངོས་སྨྲ་གཉིས་འཐུང་ཚོགས་ཀྱི་མྱོས་བུམ་ཅིག་ཅར་
355

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼ཇ
འབྲལ་བར་བྱེད། །རྟེན་འབྲེལ་(༣༣བ)ཟབ་མོའི་གད་རྒྱངས་བསྒྲགས་པས་ལོག་སྨྲ་
O
ུOI IR
ཝ་སྐྱེས་མཐའ་དག་སྐྲག་ཅིང་འདར་ཏེ་སྤོབས་པ་ལན་མེད་བྱེད། །སྨྲ་བའི་སེང་གེ་
རྒྱལ་སྲས་བཟང་པོར་གང་གི་རྨད་བྱུང་ཡོན་ཏན་མཐོང་བའི་དད་པས་སྙིང་ནས་
ཕྱག་བགྱིད་དོ། །རང་གཞན་གྲུབ་མཐའ་རྒྱ་མཚོའི་ཕ་རོལ་བྱོན། །ཁྱད་པར་ཤེར་
ཕྱིན་མདོ་སྡེ་ཟབ་མོའི་དོན། །ཇི་བཞིན་འབྱེད་ལ་ཀུན་ནས་ཟླ་བྲལ་བ། །མཁས་པའི་
མཁས་པ་རྒྱལ་སྲས་བཟང་པོར་འདུད། །ཤིན་ཏུ་རྟོགས་དཀའ་གོང་ན་མེད་པའི་
ལམ། །ཤེར་ཕྱིན་མདོ་སྡེའི་སྦས་དོན་ཟབ་མོའི་དོན། །ཐེག་མཆོག་ལམ་བཟང་ཉི་
ལྟར་གསལ་མཛད་པ། །བསྟན་པའི་སྒྲོན་མེ་རྒྱལ་སྲས་བཟང་པོར་འདུད། །མ་ཕམ་
མགོན་པོས་དངོས་སུ་བྱིན་བརླབས་པས། །ཤེར་ཕྱིན་མདོ་སྡེ་རྒྱས་འབྲིང་བསྡུས་གསུམ་
དང་། །མངོན་པར་རྟོགས་པའི་རྒྱན་གཉིས་སྦྱོར་བ་ལ། །དབང་ཐོབ་ཤིང་རྟའི་སྲོལ་
འབྱེད་བཟང་པོར་འདུད། ། །དང་པོ་མེད་པའི་རྣམ་པ་ནས་བཟུང་སྟེ། །རྣམ་པ་ཐམས་
ཅད་མཁྱེན་པ་ཉིད་ཀྱི་བར། ། །མཁྱེན་གསུམ་རྣམ་པ་མ་ལུས་ཉམས་ལེན་དུ། །སྦྱོར་
མཛད་སེང་གེ་བཟང་པོ་གུས་པས་འདུད། །རིགས་སད་ཐར་པ་ཆ་མཐུན་ནས་བཟུང་
སྟེ། །གཉིས་སྣང་འཁྲུལ་པ་འཇོམས་བྱེད་ས་བཅུའི་བར། །སྦྱོར་བ་བཞི་ཡི་ཉམས་
ལེན་སྟོན་མཛད་པ། །ཐེག་མཆོག་བསྟན་པའི་སྒྲོན་མེ་བཟང་པོར་འདུད། །རྒྱལ་
བ་ནས་བཟུང་རྣམ་སྣང་མཛད་ཀྱི་བར། །བརྒྱུད་ལྡན་དམ་པའི་མན་ངག་ལེགས་
ཐོབ་སྟེ། །ཚུལ་གཉིས་ཤིང་རྟའི་སྲོལ་འབྱེད་མཁས་པའི་ཕུལ། །སློབ་དཔོན་སེང་གེ་
བཟང་པོར་གུས་པས་འདུད། །རྒྱལ་སྲས་བཟང་པོའི་དགོངས་པ་ཇི་བཞིན་དུ། །ཚུལ་
གཉིས་ཤིང་རྟའི་སྲོལ་ཆེན་ལེགས་བཟུང་ནས། །ཤེས་རབ་ཕ་རོལ་ཕྱིན་གཞུང་(༣༤ན)
འདོམས་པ་ལ། །འཇམ་མགོན་བླ་མ་འབའ་ཞིག་ཟླ་དང་བྲལ། །རྒྱལ་བ་བྱམས་པས་
རྒྱལ་སྲས་བཟང་པོ་ལ། །ཤེར་ཕྱིན་མན་ངག་ཇི་ལྟར་གདམས་པ་བཞིན། །འཇམ་
པའི་དབྱངས་ཀྱིས་འཇམ་མགོན་བླ་མ་ལ། །ཐེག་མཆོག་ལམ་བཟང་ཡོངས་རྫོགས་
འདོམས་པར་མཛད། །བསིལ་ལྡན་ར་བས་བསྐོར་བའི་ཡུལ་ལྗོངས་འདིར། །མཐོ་
356

སློབ་དཔོན་སེང་གེ་བཟང་པོ་ལ་བསྔགས་པའི་རབ་ཏུ་བྱེད་པ་ཐེག་ཆེན་ཆོས་ཀྱི་སྒྲ་དབྱངས།
K C
རིས་ཐར་པའི་ལམ་བཟང་སྟོན་པ་ལ། །རྒྱལ་བ་ཉིད་དང་ཀུན་ནས་མཚུངས་གྱུར་
པ། །འཇམ་མགོན་ཐུགས་རྗེ་ཅན་ལ་གསོལ་བ་འདེབས། །འཇམ་མགོན་བླ་མའི་
ཐུགས་ཀྱི་བཅུད་ཕྱུང་བ། །ཚང་ལ་མ་ནོར་སྐྱེས་བུ་གསུམ་གྱི་ལམ། །བརྩེ་བ་ཆེན་
པོས་གསལ་བར་སྟོན་མཛད་པ། །དྲིན་ཅན་རྩ་བའི་བླ་མར་སྙིང་ནས་འདུད། །བླ་
མ་མཆོག་གི་ཐུགས་རྗེའི་ལྕགས་ཀྱུ་ཡིས། །དྲངས་ཏེ་དལ་ཐོབ་ལམ་བཟང་དང་
མཇལ་ཡང༌། །ད་དུང་ཚེ་འདིའི་བྱ་བར་མངོན་ཞེན་པ། །སྙིང་རུལ་བདག་ལ་
བླ་མས་ཐུགས་རྗེས་གཟིགས། །སྔོན་བྱོན་བསྟན་འཛིན་དམ་པའི་ཚོགས་རྣམས་
o. R
་
ནི། །རང་རང་གདུལ་བྱ་བཏུལ་ནས་ཞིང་གཞན་གཤེགས།
(@ C
(b ( EKE
།རྒྱལ་དང་རྒྱལ་སྲས་
ཀུན་གྱིས་ཡལ་བོར་བ། །མ་རུངས་དམུ་རྒོད་འགྲོ་རྣམས་སྙིགས་མར་ལུས། །བདག་
ནི་ལས་ངན་དབང་གིས་སྙིགས་མར་སྐྱེས། །སྐབས་འགར་ཆོས་ཀྱི་བསམ་པ་སྐྱེས་
གྱུར་ཀྱང་། །ནམ་མཇུག་ཆད་ཀའི་ལོ་ཏོག་ཇི་བཞིན་དུ། །གློ་བུར་གློ་བུར་རྐྱེན་ངན་
དག་གིས་འཇོམས། ། ཆོས་དང་བསྟུན་ན་སྐྱེ་བོ་ཀུན་དང་འགལ། །དེང་དུས་སྐྱེ་བོའི་
བློ་དང་བསྟུན་བྱས་ན། །ཆོས་མིན་སྤྱོད་པས་ངལ་བ་སྟོང་ལོག་བྱེད། །ཀྱེ་མ་ཀྱེ་ཧུད་
ད་ནི་ཇི་ལྟར་བྱ། །ཟླ་མེད་སྟོན་པ་མཆོག་དེས་གསུངས་པ་ཡིས། །དམ་ཆོས་འདུལ་
བའི་བཅས་པ་བསྲུང་བྱས
K
1
།བདུད་ཀྱི་གཉེན་གྱུར་སྡིག་པའི་གྲོགས་རྣམས་(༣༤བ)
ཀྱིས། །བརྙས་སྨོད་ཅོ་འདྲི་ག་ཞའི་གནས་སུ་བྱེད། །རྒྱལ་བའི་བཀའ་དང་མཐུན་པའི་
ཆོས་བསྟན་ན། །འཇིག་རྟེན་མནའ་བོའི་ཕུགས་དང་འགལ་ལོ་ཞེས། །ཁེངས་ལྡན་
བླུན་རྨོངས་དག་གིས་དགྲར་བཟུང་སྟེ། །ཆོས་མིན་ཕྱོགས་སུ་འབད་ནས་རྒྱུག་པར་
བྱེད། །པདྨའི་ཚལ་གྱི་བསྔགས་པ་བརྒྱ་
བརྗོད་ཀྱང་། །སྦྲང་བུ་ནག་པོ་དགའ་བར་མི་འགྱུར་བར། །ཁྱི་རོ་རུལ་པར་འབད་
ནས་རྒྱུག་པ་བཞིན། །ད་ནི་དུས་ལ་སྡོད་པའི་མཐུ་མེད་པས། །ལང་ཚོའི་དཔལ་
ནི་འབབ་ཆུའི་རྒྱུན་བཞིན་གཡོ། །ལོངས་སྤྱོད་མི་རྟག་རྩྭ་རྩེའི་ཟིལ་པ་འདྲ། །དེ་
ཕྱིར་འཆི་གྲབས་བྱས་ན་མི་ལེགས་སམ། །རབ་འབྱམས་ཞིང་དུ་འབད་པས་བཙལ་
6《。%6Y》
357

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
Л
བཙལ་ཡང་། · །ཤིན་ཏུ་རྙེད་དཀའ་གོང་ན་མེད་པའི་ལམ། །འདི་འདྲ་རྙེད་པ་ད་རེས་
ཙམ་ཡིན་པས།
སྣང་བ་འགགས་པའི་ཚེ།
།རྩེ་གཅིག་སྒྲུབ་པ་ནུས་པར་བྱིན་གྱིས་རློབས། །ནམ་ཞིག་ཚེ་འདིའི་
།ཆོས་ཀྱིས་མཐོ་བའི་ཁང་བཟང་དེར་སྐྱེས་ནས། །མི་ཕམ་
འཇམ་དཔལ་སྙིང་པོའི་ཞལ་མཐོང་སྟེ། །གསུང་གི་བདུད་རྩི་ངོམས་མེད་འཐུང་གྱུར་
ཅིག །ཇི་སྲིད་འཛིན་མ་གནས་པ་དེ་སྲིད་དུ། །རྒྱལ་སྲས་བཟང་པོའི་རྟོགས་བརྗོད་
འདི་ཡིས་ཀྱང་། །རིགས་ལྡན་སྐལ་བཟང་གདུལ་བྱའི་ཚོགས་རྣམས་ལ། །ལམ་བཟང་
ལྟ་བའི་སྣང་བ་སྟེར་གྱུར་ཅིག །
ཅེས་བདག་ཉིད་ཆེན་པོ་སློབ་དཔོན་སེང་གེ་བཟང་པོ་ལ་བསྔགས་པའི་རབ་ཏུ་
བྱེད་པ་ཐེག་ཆེན་ཆོས་ཀྱི་སྒྲ་དབྱངས་ཞེས་བྱ་བ་འདི་ནི་གངས་ཅན་འགྲོ་བའི་མགོན་
པོ་རྒྱལ་དབང་ཐམས་ཅད་མཁྱེན་གཟིགས་ཆེན་པོའི་སྐུའི་ཕུ་བོ་ལུང་དང་རྟོགས་པའི་
ཡོན་ཏན་གྱིས་མངོན་པར་མཐོ་བ་བྱ་ཡུལ་(༣༥ན)མང་ར་མཁན་པོ་རྗེ་དྲུང་བློ་བཟང་
རྡོ་རྗེས་ཤེར་ཕྱིན་གྱི་མན་ངག་མངོན་རྟོགས་རྒྱན་གྱི་འགྲེལ་པ་ཐམས་ཅད་ཀྱི་ནང་ནས་
ཟླ་དང་བྲལ་བ་ནི་སློབ་དཔོན་སེང་གེ་བཟང་པོས་མཛད་པའི་འགྲེལ་པ་དོན་གསལ་
དང་འགྲེལ་ཆེན་རྒྱན་གྱི་སྣང་བ་གཉིས་སུ་གསུངས་ལ། དེས་ན་ཕ་རོལ་ཏུ་ཕྱིན་པའི་
གཞུང་ལ་སློབ་པར་འདོད་པ་ཐམས་ཅད་ལ་སློབ་དཔོན་སེང་གེ་བཟང་པོ་འདི་ཉིད་
བཀའ་དྲིན་མཚུངས་ཟླ་མེད་པར་གྱུར་ཅིང་། རྗེ་བདག་ཉིད་ཆེན་པོས་ཀྱང་ཕར་
ཕྱིན་གྱི་གཞུང་ལ་སློབ་དཔོན་འདི་ཉིད་ཀྱི་གསུང་ཚད་མར་མཛད་འདུག་པ་བཅས་
སློབ་དཔོན་སེང་གེ་བཟང་པོ་འདི་ལ་བསྔགས་པ་བརྗོད་པའི་རྟོགས་བརྗོད་རྒྱས་པ་
སྔོན་ཆད་མི་སྣང་བས་གལ་ཆེ་བ་བཅས་སློབ་དཔོན་འདིའི་རྣམ་ཐར་སྤྱི་དང་། ཁྱད་
པར་ཡུམ་རྒྱས་འབྲིང་བསྡུས་གསུམ་དང་མངོན་རྟོགས་རྒྱན་སྦྱར་བའི་ཚུལ་ཞིབ་ཏུ་
འཁོད་པ་ཞིག་དགོས་ཞེས་དངུལ་དཀར་གྱི་མཎྜལ་རིན་པོ་ཆེའི་ཚོམ་བུ་དང་བཅས་
ལན་དུ་མར་བསྐུལ་བ་ལ་བརྟེན་ནས། ཕྱི་ནང་གི་ཆོས་ཐམས་ཅད་ཆུ་ནང་གི་ཟླ་
གཟུགས་ལྟར་གཟིགས་པ་རྗེ་གྲུབ་པའི་དབང་ཕྱུག་བློ་བཟང་རྣམ་རྒྱལ་དང་། ཐུབ་
358

སློབ་དཔོན་སེང་གེ་བཟང་པོ་ལ་བསྔགས་པའི་རབ་ཏུ་བྱེད་པ་ཐེག་ཆེན་ཆོས་ཀྱི་སྒྲ་དབྱངས།
བསྟན་ཡོངས་རྫོགས་ཀྱི་བདག་པོ་རྗེ་བཙུན་ངག་དབང་བྱམས་པ་གཉིས་ཀྱི་བཀའ་
ལས་མངོན་པར་རྟོགས་པའི་རྒྱན་གྱི་མན་ངག་ལེགས་པར་ཐོབ་པ། ༧དགེ་སློང་
ཡེ་ཤེས་རྒྱལ་མཚན་གྱིས་ཕོ་བྲང་ཆེན་པོ་པོ་ཏཱ་ལའི་གཟིམ་ཆུང་བདེ་བ་ཅན་དུ་སྦྱར་
དྲིན་
བའོ། །འདིས་ཀྱང་རྒྱལ་བའི་བསྟན་པའི་ས